Elizabeth Harwood

Elizabeth Harwood (født 27. mai 1938 i Barton Seagrave i Kettering, død 22. juni 1990 i Ingatestone) var en britisk operasangerinne (lyrisk sopran).

Harwood studerte ved det daværende Royal Manchester College of Music. Blant hennes første roller var Micaela i Carmen og andre gutt i Tryllefløyten, før hun i 1963 fikk sitt definitive gjennombrudd som grevinne Adele i Rossinis Le comte Ory.

Harwood fikk Kathleen Ferrier Award i 1960, og vant Verdi-konkurransen i Busseto i Italia i 1965. På 1970-tallet arbeidet hun med Herbert von Karajan under den årlige musikkfestivalen i Salzburg, og sang blant annet i Die Entführung aus dem Serail, Così fan tutte og Figaros bryllup. 

Det gikk nedover med helsen til Harwood fra slutten av syttitallet. Hennes siste offentlige opptreden var ved Bath-festivalen i 1989, før hun døde av kreft året etter. Harwood var gift og fikk én sønn.

 Referanser 

 Eksterne lenker 


  Biografi
  Nekrolog i New York Times

Kategori:Britiske operasangere
Kategori:Sopraner
Kategori:Personer fra distriktet North Northamptonshire
Kategori:Personer fra North Yorkshire